Κυπριακές προεδρικές εκλογές 2013

Οι Προεδρικές Εκλογές του 2013 ήταν οι ενδέκατες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Πρόεδρος ανακηρύχθηκε ο Νίκος Αναστασιάδης.

 Εκλογικό σύστημα 
Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.

Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.

Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.

Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.

Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων.

 Ιστορικό 
Οι υποψηφιότητες για τις προεδρικές εκλογές υπεβλήθησαν στις 18 Ιανουαρίου 2013. Οι υποψήφιοι ήταν:
+ΥποψήφιοςΠληροφορίεςΝίκος ΑναστασιάδηςΠρόεδρος του ΔΗΣΥ και βουλευτής. Είχε τη στήριξη του ΔΗΣΥ και του ΔΗΚΟ.Σταύρος ΜαλάςΠρώην Υπουργός Υγείας. Είχε τη στήριξη του ΑΚΕΛ.Γιώργος ΛιλλήκαςΠρώην υπουργός και βουλευτής. Είχε τη στήριξη της ΕΔΕΚ.Γεώργιος ΧαραλάμπουςΕίχε τη στήριξη του ΕΛΑΜ.Πραξούλα ΑντωνιάδουΠρώην Υπουργός Εμπορίου, Βιομηχανίας και Τουρισμού, πρόεδρος των ΕΔΗ. Είχε τη στήριξη των ΕΔΗ.Μακαρία Άντρη ΣτυλιανούΑνεξάρτητη υποψήφια.Λάκης ΙωάννουΠρόεδρος του ΛΑΣΟΚ.Σόλων ΓρηγορίουΑνεξάρτητος υποψήφιος.Κώστας ΚυριάκουΑνεξάρτητος υποψήφιος.Ανδρέας ΕυστρατίουΑνεξάρτητος υποψήφιος.Λουκάς ΣταύρουΠρόεδρος του ΕΔΗΚ.*Με πλάγια γραφή τα εξωκοινοβουλευτικά κόμματα.

Το ΕΥΡΩΚΟ στον α΄ γύρο δεν υποστήριξε κανένα υποψήφιο, ενώ στον β΄ γύρο υποστήριξε τον Νίκο Αναστασιάδη. Οι Οικολόγοι κάλεσαν τους ψηφοφόρους να ψηφίσουν κατά συνείδηση.

Κυρίαρχα θέματα της προεκλογικής εκστρατείας ήταν η οικονομική κρίση και το κυπριακό πρόβλημα.

Οι εκλογές διεξήχθησαν στις 17 Φεβρουαρίου 2013. Κανένας υποψήφιος δεν εξασφάλισε πέρα του 50% των εγκύρων ψήφων. Για τον λόγο αυτό διεξήχθη επαναληπτική εκλογή ανάμεσα στον Νίκο Αναστασιάδη (45,46%) και στον Σταύρο Μαλά (26,91%), που πήραν τις περισσότερες ψήφους.

Στον β΄ γύρο  των εκλογών η ΕΔΕΚ κάλεσε τους ψηφοφόρους της να μην ψηφίσουν κανένα εκ των δύο υποψηφίων. Οι ΕΔΗ κάλεσαν τους ψηφοφόρους τους να ψηφίσουν κατά συνείδηση.

Νικητής ήταν ο Νίκος Αναστασιάδης, ο οποίος εκλέχθηκε στη θέση του Προέδρου της Δημοκρατίας με ποσοστό 57,76%.

 Αποτελέσματα 
Ο πίνακας που ακολουθεί παρουσιάζει τα αποτελέσματα των εκλογών:
+Σύνοψη αποτελεσμάτων προεδρικών εκλογών 2013ΥποψήφιοςΑ΄ γύροςΒ΄ γύροςΨήφοιΠοσοστόΥποστήριξηΨήφοιΠοσοστόΥποστήριξηΝίκος Αναστασιάδης200 59145,46%ΔΗΣΥ, ΔΗΚΟ236 96557,48%ΔΗΣΥ, ΔΗΚΟ, ΕΥΡΩΚΟΣταύρος Μαλάς118 75526,91%ΑΚΕΛ175 26742,52%ΑΚΕΛΓιώργος Λιλλήκας109 99624,93%ΕΔΕΚΓεώργιος Χαραλάμπους3 8990,88%ΕΛΑΜΠραξούλα Αντωνιάδου2 6780,61%ΕΔΗΜακαρία Άντρη Στυλιανού1 8980,43%Λάκης Ιωάννου1 2780,29%ΛΑΣΟΚΣόλων Γρηγορίου7920,18%Κώστας Κυριάκου7220,16% Ανδρέας Ευστρατίου4340,10% Λουκάς Σταύρου2130,05%ΕΔΗΚΣύνολο 441 256100%412 232100%Έγκυρα441 25697,29%412 23292,63%Άκυρα7 8191,72%14 7373,31%Λευκά4 4590,98%18 0404,05%Ψήφισαν453 53483,14%445 00981,58%Αποχή91 95716,86%100 48418,42%Εγγεγραμμένοι 545 491545 493Πηγές: Α΄ γύρος Β΄ γύρος*Με πλάγια γραφή τα εξωκοινοβουλευτικά κόμματα.

 Δείτε ακόμη 
Κυβέρνηση Νίκου Αναστασιάδη 2013

 Παραπομπές 

 Πηγές 

 Εξωτερικοί σύνδεσμοι 
Προεδρικές εκλογές στην Κύπρο 1960-2013 - Ιστορικό αφιέρωμα
Προεδρικές εκλογές - Ιστορικό αφιέρωμα - 2018

2013
Κατηγορία:Εκλογές του 2013